Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: [43/2007. (VI. 27.) AB határozat, ABH 2007, 571, 575.], a kérdésbõl mind a választópolgárok, mind az Országgyûlés
Paragraph Index: 886

[43/2007. (VI. 27.) AB határozat, ABH 2007, 571, 575.], a kérdésbõl mind a választópolgárok, mind az Országgyûlés számára ki kell derülnie, hogy milyen lehetséges következményekkel járhat a népszavazás. Ugyanakkor ahhoz, hogy a választópolgár a népszavazásra feltett kérdésre egyértelmûen tudjon válaszolni, szükséges, hogy a kérdés világos és kizárólag egyféleképpen értelmezhetõ legyen. A jelen eljárásban vizsgált esetben megállapítható, hogy a választópolgárok a kérdés alapján nem lehetnének tisztában döntésük tartalmával; de a törvényhozó számára sem lenne világos, hogy sikeres – érvényes és eredményes – népszavazás esetén milyen jogalkotási kötelezettsége van. Mindezek alapján az Alkotmánybíróság az OVB végsõ döntésével megegyezõen, de az Alkotmánybíróság jelen határozatában foglalt indokolás szerint megállapította, hogy az aláírásgyûjtõ íven szereplõ kérdés nem felel meg a választópolgári egyértelmûség követelményének.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes